निजी और प्रोफेशनल जिंदगी को समझने के लिए एक छोटा-सा किस्‍सा सुनिए. यह एक ऐसे युवा की असली कहानी है जो एक मीडिया कंपनी में कार्यरत था. उसका किसी बात पर अपने मैजेजर से विवाद हो गया. यह विवाद ऐसा था, जिसे आसानी से सुलझाया जा सकता था लेकिन इसी दौरान उसके पास बाहर से दूसरी नौकरी का ऑफर आ गया. उसने भारी विवाद के साथ कंपनी छोड़ दी. उसके बाद उसने नई कंपनी में काम शुरू किया. इसी दौरान उसने एक नए अपार्टमेंट में मकान खरीद लिया. संयोग से उसके पड़ोस का मकान उसके पूर्व बॉस ने खरीद लिया. जिसके खिलाफ उसने निगेटिविटी का स्‍वर घर तक पर बुलंद कर रखा था. इसलिए परिवार के सामने विचित्र संकट खड़ा हो गया. क्‍योंकि उन बॉस का परिवार बेहद मिलनसार था. और बॉस ने इस युवा के बारे में कोई बात घर पर नहीं की थी. वह एक सुलझे हुए, मैच्‍योर प्रोफेशनल थे. घर उनके लिए केवल घर था.